b'\n_START_ARTICLE_\nHugh O\'Flaherty\n_START_SECTION_\nAbans de la Segona Guerra Mundial\n_START_PARAGRAPH_\nHugh O\'Flaherty va n\xc3\xa9ixer a Cahersiveen, County Kerry, Irlanda i va estudiar teologia en el seminari de Killarney. Va ser enviat a Roma per acabar els seus estudis en 1922 i va ser ordenat sacerdot el 20 de desembre de 1925. Va romandre treballant per a la Santa Seu._NEWLINE_O\'Flaherty va treballar com a diplom\xc3\xa0tic del Vatic\xc3\xa0 a Egipte, Hait\xc3\xad, Santo Domingo i Txecoslov\xc3\xa0quia. En 1934 O\'Flaherty va rebre el t\xc3\xadtol de Monsenyor. A m\xc3\xa9s dels seus deures com a sacerdot era un jugador amateur de golf, i fins i tot va guanyar alguns campionats amateur.\n_START_SECTION_\nDurant la Segona Guerra Mundial\n_START_PARAGRAPH_\nEn els primers anys de la Segona Guerra Mundial, O\'Flaherty va visitar els camps de presoners de guerra a It\xc3\xa0lia tractant de buscar presoners que havien estat reportats com a desapareguts en acci\xc3\xb3. Si els trobava amb vida tractava d\'avisar a les seves fam\xc3\xadlies a trav\xc3\xa9s de la R\xc3\xa0dio del Vatic\xc3\xa0._NEWLINE_Quan It\xc3\xa0lia va canviar de b\xc3\xa0ndol en 1943, milers de presoners de guerra brit\xc3\xa0nics van ser alliberats. Alguns d\'ells, mitjan\xc3\xa7ant les visites d\'O\'Flaherty, van aconseguir comunicar-se amb ell a Roma i li van demanar ajuda. Delia Murphy, esposa de l\'ambaixador irland\xc3\xa8s a Roma (l\'\xc3\xbanica ambaixada de parla anglesa que quedava a Roma) i en els seus temps una coneguda cantant de balades, va ser una de les persones que van ajudar a O\'Flaherty._NEWLINE_O\'Flaherty no va esperar perm\xc3\xads dels seus superiors. Va aconseguir l\'ajuda d\'altres sacerdots, dos agents que treballaven per a la Fran\xc3\xa7a lliure i fins i tot comunistes i un comptable su\xc3\xads. Un dels seus aliats va ser el Coronel Brit\xc3\xa0nic Sam Derry. Tamb\xc3\xa9 va mantenir contacte amb Sir D\'Arcy Osborne, ambaixador brit\xc3\xa0nic al Vatic\xc3\xa0. O\'Flaherty i els seus aliats van aconseguir amagar 4000 soldats aliats i jueus en apartaments, cases de pag\xc3\xa8s i convents. Un dels amagatalls era un local al costat d\'una caserna de la SS. O\'Flaherty va coordinar tot aix\xc3\xb2, i va arribar, fins i tot, a fer servir disfresses per moure\'s fora del Vatic\xc3\xa0.\n_START_SECTION_\nDespr\xc3\xa9s de la Segona Guerra Mundial\n_START_PARAGRAPH_\nDespr\xc3\xa9s de la guerra O\'Flaherty va rebre diversos premis, incloent-hi el de Comendador de l\'Ordre de l\'Imperi Brit\xc3\xa0nic (CBE) i la "Medalla Presidencial per la Llibertat" dels Estats Units (O.S. Medal of Freedom) amb Palmes Platejades (Silver Palm). Va refusar la pensi\xc3\xb3 vital\xc3\xadcia que It\xc3\xa0lia li va concedir. En 1960 va sofrir un infart durant una missa i es va veure for\xc3\xa7at a retornar a Irlanda. Va anar a viure a Cahersiveen amb la seva germana._NEWLINE_Hugh O\'Flaherty va morir el 20 d\'octubre de 1963. Va ser sepultat en el cementiri "Daniel O\'Connell Memorial Church" de Cahersiveen.\n_START_SECTION_\nDramatitzaci\xc3\xb3\n_START_PARAGRAPH_\nO\'Flaherty va ser immortalitzat per la pel\xc2\xb7l\xc3\xadcula per a televisi\xc3\xb3 de 1983 titulada "The Scarlet and the Black", on va ser interpretat per Gregory Peck.'